wickkiey/tamil-wikipedia-chunked huggingface dataset:
# வார்ப்புரு:Native name/doc

## Examples

- Common usage:
- –>  
- Code and result for the same name "Deutschland" above but with *italics* switched off, *nolink* switched on and a *parensize* of 90%:
- –>  
- Retaining no italics but suppressing the parenthesis which produces the same as if the template had been used:
- –>  
- Language does not have an ISO code
- (&#91;[Boonwurrung language]]) –> (Boonwurrung language)  
- Language is not known
- –>
# வார்ப்புரு:Native name/doc

## Other examples

**<pre>  
</pre>**  
| <pre>  
</pre> | } |
| --- | --- |
# வார்ப்புரு:Native name/doc

## Template data

<includeonly></includeonly>
<templatedata>
{
"params": {
"tag": {
"label": "language",
"description": "language code",
"example": "el, de",
"type": "string",
"required": true
},
"name": {
"label": "name",
"description": "Name in foreign language",
"example": "ευρώ, herzlich willkommen",
"type": "string",
"required": true
},
"italic": {
"aliases": [
"italics"
],
"label": "italics",
"description": "\"off\" will prevent italicising the name",
"type": "boolean",
"default": "on"
},
"paren": {
"label": "language name",
"description": "Language name in parenthesis",
"type": "boolean",
"default": "on"
},
"parensize": {
"label": "language fontsize",
"description": "font-size of the language (parenthesised)",
"example": "90%",
"type": "number"
}
},
"description": "Foreign language name formatting"
}
</templatedata>  
<includeonly></includeonly>
# கவுண்டிச்சிபாளையம்

**கவுண்டிச்சிபாளையம்** என்பது இந்தியா தீபகற்பத்தில் தமிழ்நாடு மாநிலத்தின் ஈரோடு மாவட்டத்திலுள்ள ஒரு புறநகர்ப் பகுதியாகும்.  
கடல் மட்டத்திலிருந்து சுமார் 261 மீட்டர் உயரத்தில் அமைந்துள்ள கவுண்டிச்சிபாளையம் பகுதியின் புவியியல் ஆள்கூறுகள், ஆகும். ஈரோடு, திண்டல், நசியனூர், நஞ்சனாபுரம், மேட்டுக்கடை, பெருந்துறை, வீரப்பம்பாளையம், பவளத்தாம்பாளையம், வெள்ளோடு, வேப்பம்பாளையம், பழையபாளையம், கதிரம்பட்டி மற்றும் வில்லரசம்பட்டி ஆகியவை கவுண்டிச்சிபாளையம் பகுதிக்கு அருகிலுள்ள முக்கிய புறநகர்ப் பகுதிகளாகும்.  
கவுண்டிச்சிபாளையம் பகுதியானது, ஈரோடு மேற்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் சு. முத்துசாமி ஆவார். மேலும் இப்பகுதி, ஈரோடு மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக அ. கணேசமூர்த்தி, 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# கிளாரா ஜோகன்சன்

**கிளாரா எலிசபெத் ஜோகன்சன்** (*Klara Elisabeth Johanson*) (6 அக்டோபர் 1875 - 8 அக்டோபர் 1948) சுவீடனைச் சேர்ந்த இலக்கிய விமர்சகரும் கட்டுரையாளருமார். தன்னுடைய நகரத்தில் ஒரு பெண்ணுக்கு வழக்கத்திற்கு மாறாக நன்கு படித்தவர். இவர் ஆரம்பத்தில் பத்திரிகைகள் மற்றும் செய்தித்தாள்களுக்கு எழுதினார். பின்னர் *பிரெட்ரிகா பிரேமரின்* கடிதப் பரிமாற்றத்தை இவரும் இவரது கூட்டாளியும் ஐந்து ஆண்டுகள் தொகுத்தனர். இவர் தனது சொந்த புத்தகங்களை வெளியிடுவதற்கு இணையாக அமெரிக்க எழுத்தாளர்களை அறிமுகப்படுத்துவதில் பெயர் பெற்றவர்.
# கிளாரா ஜோகன்சன்

## சுயசரிதை

கிளாரா ஜோகன்சன் 1875 ஆம் ஆண்டில் *ஹால்ம்ஸ்டாட்டில்* செல்வந்தரான *பர்ரியர் அலெக்சாண்டர் ஜோகன்சன்* மற்றும் *அன்னா கிறிஸ்டினா ஜோகன்சன்* ஆகியோருக்குப் பிறந்தார். 1894 ஆம் ஆண்டு மேல்நிலைப் பள்ளி இறுதித் தேர்வில் கலந்து கொண்ட இருந்து முதல் பெண்மணி ஆவார் உப்சாலா பல்கலைக்கழகத்தில் மனிதநேயத்தில் முதுகலைப் படிப்பைத் தொடர்ந்த இவர் 1897 இல் பட்டம் பெற்றார். பின்னர் ஸ்டாக்ஹோமுக்கு குடிபெயர்ந்தார் .அங்கு பெண்கள் உரிமைகள் அமைப்பான பிரெட்ரிகா பிரேமர் சங்கத்தின் இதழான *டாக்னி*யின் துணை ஆசிரியரானார். 1901 ஆம் ஆண்டில், *ஸ்டாக்ஹோம்ஸ் டாக்ப்ளாடி* என்ற பத்திரிக்கையில் சேர்ந்தார். தனது சொந்த பெயரில் இலக்கிய விமர்சனத்திற்கும், *ஹக் லெபர்* என்ற பெயரில் நகைச்சுவையான கதைகளுக்கும் பங்களித்தார். 1912 வரை செய்தித்தாளில் எழுதினார்; இந்த காலகட்டத்தில், ஜோகன்சன் "உயர்ந்த அழகியல் உணர்திறன் கொண்ட சுவீடனின் மிகவும் திறமையான விமர்சகர்" என்று விவரிக்கப்பட்டார்.
# எலன் அலெமானி

**எலன் ரோஸ் அலெமானி** (*Ellen Rose Alemany*) ஒரு அமெரிக்க வணிக நிர்வாகியாவார். இவர் முதல் குடிமக்கள் வங்கி பங்குகள் என்ற நிறுவனத்தின் துணைத் தலைவராகவும் இருக்கிறார். முன்பு சிஐடி குழுமத்தின் தலைவராகவும் இருந்தார்.  
2020 ஆம் ஆண்டில் *அமெரிக்கன் பேங்கர்* என்ற இணைய செய்த்தித் தாள் வெளியிடப்பட்ட "வங்கி துறையில் மிகவும் சக்திவாய்ந்த பெண்கள்" பட்டியலில் சேர்க்கப்பட்டார்.
# எலன் அலெமானி

## ஆரம்ப வாழ்க்கை மற்றும் கல்வி

அலெமானி நியூயார்க்கில் உள்ள பிரான்க்சு என்ற நகரத்தில் ஒரு மதுபானக் கடையை நடத்தி வந்த இத்தாலிய குடியேற்றவாசிகளின் மகளாக வளர்ந்தார். பிரிட்ஜ்போர்ட் பல்கலைக்கழகத்தில் ஆங்கில இலக்கியத்தில் இளங்கலைப் பட்டம் பெற்றார். 1981 இல் சேஸ் மன்ஹாட்டன் வங்கியில் கடன் பயிற்சி திட்டத்தை முடித்தார் பிரையன்ட் பல்கலைக்கழகம் மற்றும் போர்தாம் பல்கலைக்கழகத்தில் மதிப்புறு முனைவர் பட்டங்கள் பெற்றுள்ளார்.
# எலன் அலெமானி

## தொழில்

1977 முதல் 1987 வரை, அலெமனி சேஸ் வங்கியில் பணியாற்றினார். 1987 ஆம் ஆண்டில், அலெமனி சிட்டி வங்கியில் சேர்ந்தார். உலகளாவிய பரிவர்த்தனை சேவைகளுக்கான தலைமை நிர்வாக அதிகாரி , சிட்டி கேபிடல், வணிக சந்தைகள் குழு மற்றும் வணிக ரியல் எஸ்டேட் குழுவை உள்ளடக்கிய வணிக வணிகக் குழுவின் நிர்வாக துணைத் தலைவர். உட்பட பல்வேறு பதவிகளை வகித்தார், அலெமனி 2007 இல் ஆர்பிஎஸ் அமெரிக்காவில் தலைவராக சேர்ந்தார் 2008 இல், அலெமானி குழுமத்தின் தலைமை நிர்வாக அதிகாரியாக நியமிக்கப்பட்டார், மேலும் 2009 இல் தலைவராகவும் தலைமை நிர்வாக அதிகாரியாகவும் நியமிக்கப்பட்டார் ஸ்காட்லாந்து வங்கிக்குழுமத்தின் நிர்வாகக் குழு, அதன் ஒன்பது பேர் கொண்ட நிர்வாகத் தலைமைக் குழுவின் உறுப்பினராகவும் இருந்தார். சிட்டி கேபிட்டல் தலைவர் மற்றும் தலைமை நிர்வாக அதிகாரியாகவும் பணியாற்றினார். அக்டோபர் 2013 இல், *சிட்டிசன்ஸ் பைனான்சியல்* குழுமம் மற்றும் ஆர்பிஎஸ் அமெரிக்காஸ் ஆகியவற்றின் தலைவர் மற்றும் தலைமை நிர்வாக அதிகாரியாக ஓய்வு பெற்றார்.
# எலன் அலெமானி

## தனிப்பட்ட வாழ்க்கை

இவர் ஜோவாகின் "ஜாக்" அலெமனி என்பவரை மணந்தார். இவர்களுக்கு ஜாக்குலின் அலெமானி உட்பட மூன்று குழந்தைகள் உள்ளனர்.
# ஜாக்குலின் அலெமானி

**ஜாக்குலின் மைக்கேல் அலெமானி** (*Jacqueline Michele Alemany*) (பிறப்பு பிப்ரவரி 24, 1989) ஒரு அமெரிக்கப் பத்திரிகையாளரும் அரசியல் நிருபரும் ஆவார், இவர் தி வாசிங்டன் போஸ்ட்டின் காங்கிரசின் நிருபராக உள்ளார். இவர் முன்பு அதிகாலையில் வெளிவரும் *பவர் அப்* என்பதில் செய்திமடலை எழுதியுள்ளார். 2021 இல், தி வாஷிங்டன் போஸ்டின் அரசியல் செய்திமடலான *தி எர்லி 202* இன் தொகுப்பாளராக நியமிக்கப்பட்டார்.
# ஜாக்குலின் அலெமானி

## ஆரம்ப வாழ்க்கை மற்றும் கல்வி

நியூயார்க்கின் ஸ்கார்ஸ்டேலில் பிறந்த இவர் ஸ்கார்ஸ்டேல் உயர்நிலைப் பள்ளியில் பயின்றார். எலன் அலெமானி மற்றும் *ஜோவாகின் "ஜாக்" அலெமானி* ஆகியோர் இவரது பெற்றோராவர். இவரது தாயார் இத்தாலிய குடியேறியவர்களின் வழித்தோன்றல் இவரது தாயார் சிஐடி குழுமத்தின் தலைவராகவும், அதன் தலைமை நிர்வாக அதிகாரியாகவும் பணியாற்றினார். கல்லூரி நாட்களில் ஆர்வர்டு கிரிம்சன் பெண்கள் கூடைப்பந்து அணியின் கேப்டனாக இருந்தார்.
# ஜாக்குலின் அலெமானி

## பத்திரிகை வாழ்க்கை

2012 இல் நிருபராக பணியமர்த்தப்படுவதற்கு முன்பு, உள்நாட்டு மற்றும் வெளிநாட்டு விவகாரங்கள், அரசியல் மற்றும் பொதுச் செய்திகளில் நிபுணத்துவம் பெற்ற இவர் , *சிபிஎஸ்* செய்திப்பக்கத் திட்டத்தில் தனது வாழ்க்கையைத் தொடங்கினார். *சிபிஎஸ் செய்தியில்*, 2016 குடியரசுத் தலைவர் தேர்தல் பிரச்சாரத்தைப் பற்றிப் பேசினார்.  
2017 இல் சர்வதேச மகளிர் ஊடக அறக்கட்டளையின் உதவித்தொகை வழங்கப்பட்டது  
தேசிய அரசியல், வெள்ளை மாளிகை மற்றும் காங்கிரசை மையமாகக் கொண்ட *பவர் அப்* என்ற அதிகாலை செய்திமடலில் எழதி வந்தார்.. பிறகு 2018 இல் *தி வாஷிங்டன் போஸ்ட்டில்* சேர்ந்தார். 2021 இல், இவர் காங்கிரசு நிருபராக நியமிக்கப்பட்டார். *வோக்* மற்றும் *ஹஃபிங்டன் போஸ்ட்டில்* பங்களிப்பாளராகவும் பணியாற்றினார். செப்டம்பர் 2021 இல், *தி வாஷிங்டன் போஸ்டின்* காலை செய்திமடலான *தி எர்லி 202* இன் தொகுப்பாளராகவும் பங்களிப்பாளராகவும் நியமிக்கப்பட்டார்.
# பிரதம மந்திரி ஏழைகளுக்கான உணவுப் பாதுகாப்பு திட்டம்

***பிரதம மந்திரி கரிப் கல்யாண் அன்ன யோஜனா*** ( ஆங்:**PMGKAY)<span>பிரதம மந்திரியின்</span>** <span>ஏழைகளுக்கான உணவுப் பாதுகாப்புத் திட்டம்</span> ) என்பது இந்தியாவில் கோவிட்-19 தொற்றுநோய்களின் போது, மார்ச் 26, 2020 அன்று இந்திய அரசால் அறிவிக்கப்பட்ட உணவுப் பாதுகாப்பு நலத் திட்டமாகும். இந்தத் திட்டம் நுகர்வோர் விவகாரங்கள், உணவு மற்றும் பொது விநியோக அமைச்சகத்தின் கீழ் உணவு மற்றும் பொது விநியோகத் துறையால் இயக்கப்படுகிறது. ஆனால் நோடல் அமைச்சகம் நிதி அமைச்சகம் ஆகும்.  
அனைத்து முன்னுரிமை குடும்பங்களுக்கும் (குடும்ப அட்டை வைத்திருப்பவர்கள் மற்றும் ஏழைகளுக்கான உணவுத் திட்டத்தால் அடையாளம் காணப்பட்டவர்கள்) பொது விநியோக முறை மூலம் தானியங்களை வழங்குவதன் மூலம் இந்தியாவின் ஏழை குடிமக்களுக்கு உணவளிப்பதை இந்தத் திட்டம் நோக்கமாகக் கொண்டுள்ளது. இதன்படி, ஒரு நபருக்கு 5 கிலோ அரிசி அல்லது கோதுமை (பிராந்திய உணவு விருப்பங்களின்படி) மற்றும் குடும்ப அட்டை வைத்திருக்கும் ஒவ்வொரு குடும்பத்திற்கும் ஒரு கிலோ பருப்பு வழங்கப்படுகிறது. வழக்கமாக வாங்கும் தானியங்களுடன் இந்த கூடுதல் அளவு இலவசமாக வழங்கப்படுகிறது. இதற்கான மொத்த செலவையும் மத்திய அரசு ஏற்றுக்கொள்கிறது. இந்த நலத்திட்டத்தின் அளவானது, உலகின் மிகப்பெரிய உணவுப் பாதுகாப்புத் திட்டமாக அமைகிறது.==  
| I | ஏப்ரல்-ஜீன் 2020 | 106000 | 321 | 298.8 | 75 |
| --- | --- | --- | --- | --- | --- |  
தேசிய உணவுப் பாதுகாப்புச் சட்டம், 2013ன் கீழ் அந்த்யோதயா விநியோக அட்டை வைத்திருக்கும் குடும்பத்தினருக்கு 35கி உணவு தானியங்கள் மற்றும் முன்னூரிமை விநியோக அட்டை வைத்திருக்கும் குடும்பத்தினருக்கு ஒரு நபருக்கு 5கிலோ உணவு தானியங்கள் மானிய விலையில் வழங்கப்பட்டு வந்தன.  
1 ஜனவரி 2023 முதல், பிரதம மந்திரி ஏழைகளுக்கான உணவுப் பாதுகாப்பு திட்டம் நீட்டிக்கப்படவில்லை, இருப்பினும் தேசிய உணவுப் பாதுகாப்புச் சட்டத்தின் கீழ் மானிய விலையில் வழங்கப்பட்டு வரும் அந்த்யோதயா மற்றும் முன்னூரிமை விநியோக அட்டை வைத்திருக்கும் குடும்பத்தினர் வாங்கும் வழக்கமான உணவு தானியங்கள் நாடு முழுவதும் மத்திய அரசினால் இலவசமாக வழங்கப்படும் திட்டம் துவங்கப்பட்டது. இதன்மூலம் "ஒரே நாடு ஒரே ரேசன்" விநியோகத்திலுள்ள மாநிலங்களுக்கிடையேயான விலை வித்தியாசங்கள் களையப்பட்டு எளிமைப்படுத்தப்படுகின்றது. இதனால் மத்திய அரசிற்கு உணவு பாதுகாப்பு பட்ஜெடாக, இரண்டு இலட்சம் கோடி ஆகின்றது.
# பிரதம மந்திரி ஏழைகளுக்கான உணவுப் பாதுகாப்பு திட்டம்

## கண்ணோட்டம்

இந்தத் திட்டம் ஆரம்பத்தில் 2020 மார்ச் 26 அன்று இந்தியப் பிரதமர் நரேந்திர மோடியின் அறிவிப்புடன் தொடங்கப்பட்டது, அவர் கோவிட்-19 நோய் பரவலின் போது தேசத்திற்கு ஆற்றிய தனது முதல் உரையில் தற்போதுள்ள பிரதான் மந்திரி கரிப் கல்யாண் யோஜனா திட்டத்தின் ஒரு பகுதியாக இந்த திட்டத்தை அறிவித்தார். கோவிட்-19 ஆரம்பத்தில், இந்தத் திட்டம் 2020 ஏப்ரல்-ஜூன் மாதங்களூக்காக கருவூலத்திலிருந்து 1.70 இலட்சம் கோடி செலவில் முதன்முதலாகத தொடங்கப்பட்டது.  
பின்னர் மோடி நாட்டு மக்களுக்கு ஆற்றிய உரையில் இத்திட்டம் நவம்பர் 2020 வரை நீட்டிக்கப்பட்டது. மே 2020 இறுதிக்குள், இந்த திட்டம் 74 கோடி பயனாளிகளை எட்டியதாக உணவு அமைச்சகம் மதிப்பிட்டுள்ளது.திட்டத்தைப் பாராட்டிய ஒரு அரசாங்க அதிகாரி, இந்த நலத்திட்டத்தின் கீழ் மக்களுக்கு உணவு வழங்குவது "சுவாரசியமானது" என்று குறிப்பிட்டார். மற்றொரு மத்திய அமைச்சர் இந்தத் திட்டம் குறித்து கருத்துத் தெரிவிக்கையில், “நாட்டில் யாரும் பசியுடன் தூங்க செல்லாமலிருக்க இது உறுதி செய்யும். என்றார்."  
இந்த முயற்சி ஜூன் 2020 இறுதிக்குள் காலாவதியாகவிருந்ததால், நாட்டின் பத்து மாநிலங்கள் திட்டத்தின் காலக்கெடுவை நீட்டிக்கக் கோரின. மோடியின் உரையைப் பற்றி அறிக்கையிடும் *பைனான்சியல் எக்ஸ்பிரஸ்*, இந்தத் திட்டத்தின் மூலம் "அமெரிக்க மக்கள் தொகையை விட 2.5 மடங்கும், இங்கிலாந்தின் மக்கள்தொகையை விட 12 மடங்கும், ஐரோப்பிய ஒன்றியத்தின் மக்கள்தொகையை விட இரண்டு மடங்கும் உணவளிக்க முடியும்" என்று கூறியது. இத்திட்டத்தின் வெற்றிக்காக மோடி தனது உரையில் "கடின உழைப்பாளிகளான விவசாயிகள் மற்றும் நேர்மையான வரி செலுத்துபவர்களுக்கும்" நன்றி தெரிவித்தார். மோடியின் அறிவிப்புக்குப் பிறகு, மத்திய உள்துறை அமைச்சர் அமித் ஷா, இந்தத் திட்டத்தைச் சீராகச் செயல்படுத்துவதை உறுதி செய்வதற்காக அமைச்சர்கள் குழுவின் கூட்டத்திற்கு அழைப்பு விடுத்தார்.  
உணவு பாதுகாப்பு திட்டத்தை நீட்டிக்க வேண்டும் என்ற மாநிலங்களின் கோரிக்கைக்கு பதிலளிக்கும் வகையில், உணவு வழங்கல் துறை அமைச்சர் ராம்விலாஸ் பாஸ்வான் மேலும் கூறியதாவது: அரசு மற்றொரு முக்கிய திட்டமான "ஒரே நாடு - ஒரே குடும்ப அட்டை " திட்டத்தினை மார்ச் 2021 இல் தொடங்க திட்டமிடப்பட்டுள்ளது என்றார். புதிய முன்மொழியப்பட்ட திட்டம், குறிப்பாக புலம்பெயர்ந்த தொழிலாளர்களுக்கு நாடு முழுவதும் உள்ள எந்த "நியாய விலை" கடைகளிலிருந்தும் மானிய விலையில் தானியங்களைப் பெற உதவும் வகையில் வடிவமைக்கப்பட்டுள்ளது.
# பிரதம மந்திரி ஏழைகளுக்கான உணவுப் பாதுகாப்பு திட்டம்

## கிடை மட்டத்தில் ஊழல் காரணமாக விநியோகம் தோல்வி

நுகர்வோர் விவகாரங்கள், உணவு மற்றும் பொது விநியோக அமைச்சகத்திலிருந்து பிரதமர் மோடியின் உரைக்குப் பிறகு வெளியிடப்பட்ட தரவு, உணவு விநியோகஸ்தர்கள் மற்றும் கிராம சபை உறுப்பினர்களிடையே நிலவும் ஊழலால் பெரும்பாலான இலவச தானியங்கள் தகுந்த பயனாளிகளுக்கு விநியோகிக்கப்படவில்லை என்பதை வெளிப்படுத்தியது. 2020 ஏப்ரல் மற்றும் மே மாதங்களில் கோவா மற்றும் தெலுங்கானா இரண்டும் தங்களுக்கு ஒதுக்கப்பட்ட தொகையில் 1% க்கும் குறைவாக விநியோகித்தது, மேலும் 11 மாநிலங்கள்(ஆந்திரப் பிரதேசம், குஜராத், ஜார்கண்ட், லடாக், மகாராஷ்டிரா, மேகாலயா, ஒடிசா, சிக்கிம், தமிழ்நாடு மற்றும் திரிபுரா) தானியங்களை விநியோகிக்கவில்லை. மேலும் ஆறு மாநிலங்கள் (பீகார், குஜராத், மகாராஷ்டிரா, தமிழ்நாடு, சிக்கிம் மற்றும் லடாக்) ஜூன் 2020 இல் பூஜ்ஜிய தானியத்தை விநியோகித்தன  
மத்திய நுகர்வோர் விவகாரங்கள், உணவு மற்றும் பொது விநியோகத் துறை அமைச்சர் ராம்விலாஸ் பாஸ்வான், “சில மாநிலங்கள் ஏழைகளுக்கு தானியங்களை விநியோகிப்பதில்லை. மாநிலங்களுக்கு உணவு தானியம் வழங்குவதில் சிக்கல் உள்ளது, எனவே அதை இலவசமாக வழங்கும்போது, விநியோகத்தில் உள்ள சிக்கல் எனக்குப் புரியவில்லை என்றார். இந்த பிரச்னையை நாங்கள் தீவிரமாக எடுத்து வருகிறோம், என்றார். உணவுத் துறை செயலாளர் சுதன்ஷு பாண்டே, புலம்பெயர்ந்த தொழிலாளர்கள் இல்லாததே தானியங்களை விநியோகிக்கத் தவறியதற்குக் காரணமாக குற்றம் சாட்டினார். ஆக்ஸ்பாம் இந்தியாவின் இயக்குநர் ராணு போகல், உணவு வியாபாரிகள் மற்றும் கிராம சபை உறுப்பினர்களிடையேயுள்ள ஊழல் மோசடிகளை குற்றம் சாட்டினார்.
# சர்வதேச பெண்கள் ஊடக அறக்கட்டளை

**சர்வதேச மகளிர் ஊடக அறக்கட்டளை** ( *International Women's Media Foundation* ), என்பது ஊடகத்துறையில் பெண்களின் நிலையை உயர்த்த சர்வதேச அளவில் செயல்படும் ஒரு அமைப்பாகும். இது வாசிங்டன், டி. சி.யில் அமைந்துள்ளது அறக்கட்டளையானது ஊடகங்களில் பெண்கள் தங்கள் தொழில் மற்றும் வாழ்வில் எதிர்கொள்ளும் தடைகளுக்கு நடைமுறை தீர்வுகளை உருவாக்க உதவும் திட்டங்களை உருவாக்கியுள்ளது. இதன் பணியானது, ஆப்பிரிக்கா மற்றும் லத்தீன் அமெரிக்காவில் சர்வதேச அறிக்கையிடல் உதவித் தொகைகள் மற்றும் பெண் பத்திரிகையாளர்களுக்கு மானிய வாய்ப்புகளை வழங்குதல், ஊடகங்களில் பெண்களின் நிலை பற்றிய ஆராய்ச்சி மற்றும் பத்திரிகைத் துறையில் தைரியம், புகைப்பட இதழியலில் அஞ்சா நீட்ரிங்ஹாஸ் தைரியம் மற்றும் வாழ்நாள் சாதனை விருதுகள் உள்ளிட்ட பல்வேறு திட்டங்களை உள்ளடக்கியது. அறக்கட்டளை சர்வதேச அளவில் பத்திரிகை சுதந்திரத்திற்காக வாதிடுகிறது. மேலும் அடிக்கடி சர்வதேச அரசாங்கங்கள் சிறைப்பிடித்துள்ள பத்திரிகையாளர்களை விடுவிக்கவும், ஆபத்தில் உள்ள பத்திரிகையாளர்களுக்கு பாதுகாப்பு வழங்கவும் கோரிக்கைகளை முன்வைக்கிறது.
# சர்வதேச பெண்கள் ஊடக அறக்கட்டளை

## வரலாறு

மார்ச் 2011 இல், அறக்கடளையானது ஜார்ஜ் வாசிங்டன் பல்கலைக்கழகத்தில் பெண் தலைவர்களின் சர்வதேச மாநாட்டை ஏற்பாடு செய்தது. அமைப்பின் இருபதாம் ஆண்டு நிறைவை நினைவுகூரும் வகையில் மற்றும் ஊடகங்களில் பெண்களின் நிலையை பிரதிபலிக்கிறது.  
அறக்கட்டளையானது 2011 இல், "செய்தி ஊடகத்தில் பெண்களின் நிலை குறித்த உலகளாவிய அறிக்கை" என்ற தலைப்பில் ஒரு அறிக்கையை வெளியிட்டது.
# சர்வதேச பெண்கள் ஊடக அறக்கட்டளை

## தைரிய விருதுகள்

சர்வதேச பெண்கள் ஊடக அறக்கட்டளை ஆண்டுதோறும் பெண் பத்திரிகையாளர்களுக்கு " தைரியமான ஊடகவியளாளர்" விருதையும், புகைப்படப் பத்திரிக்கையாளர்களுக்கு *அஞ்சா நீட்ரிங்காஸ்* என்ற விருதையும் வழங்குகிறது. இந்த விருதுகள் அசாதாரண துணிச்சலுக்கு தங்களை ஈடுபடுத்திக்கொண்ட பெண் பத்திரிகையாளர்களை கௌரவிக்கின்றன". அறக்கட்டளையின் கூற்றுப்படி, விருதுகளில் தைரியமான பத்திரிக்கையாளர் விருதினை வென்றவர்கள் உண்மையை வெளிக்கொணர ஆபத்தை எதிர்கொள்கின்றனர். மேலும் [உயிர் பிழைத்துள்ளனர்]. மேலும் நிர்ப்பந்தத்தின் கீழ் அறிக்கையிடுவதற்கான தடையை உயர்த்தியுள்ளனர்". ஒவ்வொரு ஆண்டும் நியூயார்க் மற்றும் லாஸ் ஏஞ்சல்ஸில் நடைபெறும் விழாக்களில் விருதுகள் வழங்கப்படுகின்றன.
# சர்வதேச பெண்கள் ஊடக அறக்கட்டளை

## தைரிய விருதுகள்

### வாழ்நாள் சாதனையாளர் விருதுகள்

சர்வதேச பெண்கள் ஊடக அறக்கட்டளை, பத்திரிக்கை துறையில் சாதனை படைத்த பெண்களுக்கு "வாழ்நாள் சாதனையாளர் விருது"களை வழங்கி கௌரவிக்கிறது. வாழ்நாள் சாதனையாளர் விருது வென்றவர்கள் "உலகம் முழுவதிலும் உள்ள பெண்கள் தங்கள் குரல்களைக் கண்டறிந்து அவர்களுக்குச் செவிசாய்ப்பதை சாத்தியமாக்குவதற்கு தடைகளை உடைக்கின்றனர்" என அறக்கட்டளை கூறுகிறது. விருது பெற்றவர்களில் மெக்சிக்கோவைச் சேர்ந்த *அல்மா கில்லர்மோப்ரிட்டோ* (2010), இஸ்ரேலைச் சேர்ந்த *அமிரா ஹாஸ்* (2009) மற்றும் அமெரிக்காவைச் சேர்ந்த *எடித் லெடரர்* (2008) ஆகியோரும் அடங்குவர்.
# மலேசியாவில் கம்யூனிச கிளர்ச்சி (1968 - 1989)

| commander1 =
| commander2 =
| units1 =
| units2 =
| strength1 =
| strength2 = 8,000
1,000
| casualties1 = 155 இறப்புகள்
854 காயம் அடைந்தோர்
| casualties2 = 212 இறப்புகள்
150 பிடிபட்டனர்
117 சரண் அடைந்தனர்  
மலாயா கம்யூனிஸ்டு கட்சிக்கு (*Malayan Communist Party*) மக்கள் சீனக் குடியரசில் (*People's Republic of China*) இருந்து ஓரளவிற்கு ஆதரவு கிடைத்தது. இருப்பினும் 1974 சூன் மாதம், மலேசியா மற்றும் சீனா அரசாங்கங்கள் அரசதந்திர உறவுகளை ஏற்படுத்திக் கொண்டன. அதன் விளைவாக மலாயா கம்யூனிஸ்டு கட்சிக்கு மக்கள் சீனக் குடியரசினால் கிடைத்து வந்த ஆதரவும் முடிவுக்கு வந்தது.
# மலேசியாவில் கம்யூனிச கிளர்ச்சி (1968 - 1989)

### மலாயா கம்யூனிச கட்சியில் பிளவு

1970-ஆம் ஆண்டில், மலாயா கம்யூனிஸ்டு கட்சி ஒரு பிளவை சந்தித்தது. அதன் விளைவாக மலாயா கம்யூனிஸ்டு கட்சி இரண்டு பிரிவுகளாகப் பிரிந்தது:  
- மலாயா மார்க்சிச-லெனினிச கம்யூனிச கட்சி (ஆங்கிலம்: (*Communist Party of Malaya/Marxist–Leninist*) (**CPM-ML**); மலாய்: (*Parti Komunis Malaya–Marxist–Leninis*)  
- மலாயா கம்யூனிச புரட்சி கட்சி (ஆங்கிலம்: (*Communist Party of Malaya/Revolutionary Faction*) (**CPM–RF**); மலாய்: (*Parti Komunis Malaya/Puak Revolusi*)  
மலாய் இனத்தவர்கள் மலாயா கம்யூனிச கட்சியில் பங்கு எடுத்துக் கொள்வதற்கு பலமுறை முயற்சிகள் செய்யப்பட்டன. இருந்த போதிலும், அவர்களின் ஆதரவு அதிகமாகக் கிடைக்கவில்லை. கிளர்ச்சி காலம் முழுவதும் மலேசிய சீனர்களால் மட்டுமே ஆதிக்கம் செலுத்தப்பட்டது.
# மலேசியாவில் கம்யூனிச கிளர்ச்சி (1968 - 1989)

### அட் யாய் அமைதி ஒப்பந்தம்

1989 டிசம்பர் 2-ஆம் தேதி, மலாயா கம்யூனிஸ்டு கட்சி; மலேசிய அரசாங்கத்துடன் தெற்கு தாய்லாந்தில் உள்ள அட் யாய் (*Hat Yai*) நகரில், அட் யாய் அமைதி உடன்படிக்கையை (*Peace Agreement of Hat Yai 1989*) செய்து கொண்டது. அந்த நிகழ்ச்சிப் பிறகு மலேசியாவின் இரண்டாவது கம்யூனிசக் கிளர்ச்சியும் ஒரு முடிவுக்கு வந்தது.
# மலேசியாவில் கம்யூனிச கிளர்ச்சி (1968 - 1989)

### சரவாக் கம்யூனிச கிளர்ச்சி

தீபகற்ப மலேசியாவில் 1968-ஆம் ஆண்டில் உருவான மலேசியாவின் இரண்டாவது கம்யூனிசக் கிளர்ச்சியைத் (*Communist insurgency in Malaysia (1968–89*) தவிர, போர்னியோ தீவில் உள்ள மலேசிய மாநிலமான சரவாக் மாநிலத்திலும் மற்றொரு கிளர்ச்சி உருவானது.  
அதற்கு சரவாக் கம்யூனிச கிளர்ச்சி (ஆங்கிலம்: *Communist Insurgency in Sarawak* (**MA63**); என்று பெயர். 1962--ஆம் ஆண்டில் இருந்து 1990-ஆம் ஆண்டு வரை நடைபெற்றது.  
இந்தக் கிளர்ச்சி இந்தோனேசியா, வடக்கு கலிமந்தான் கம்யூனிச கட்சிக்கும் (*North Kalimantan Communist Party*) மற்றும் மலேசிய அரசாங்கத்திற்கும் (*Malaysian Government)* இடையே நடந்தது.
# சிந்தி லீவ்

**சிந்தியா லீவ்** ( *Cynthia Leive* ) (பிறப்பு ஜனவரி 21, 1967) ஒரு பத்திரிகையாளரும், ஊடகத் தலைவரும், பெண்களுக்காக வாதிடுபவரும், ஒரு கலாச்சார விமர்சகரும் ஆவார். இவர் *கிளாமர்* மற்றும் *செல்ஃப்* இதழ்களின் முன்னாள் தலைமை ஆசிரியராக இருந்தார். 2018 ஆம் ஆண்டு *நியூயார்க் டைம்ஸின்* சிறந்த விற்பனையான "*டுகெதர் வி ரைஸ்*" உட்பட பல புத்தகங்களை எழுதியவர் அல்லது தயாரிப்பாளர் ஆவார். மாநிலத் தலைவர்கள், ஹாலிவுட், விளம்பர உலகின் மிகப்பெரிய ஆளுமைகள் மற்றும் அனைத்துத் தரப்புத் தலைவர்களையும் பேட்டி கண்டுள்ளார். இவர் தற்போது கலிபோர்னியாவிலுள்ள "அன்னென்பெர்க் தகவல் தொடர்பு மற்றும் ஊடகவியல்'' நிறுவனத்தில் மூத்த சக ஊழியராக உள்ளார்.
# சிந்தி லீவ்

## தொழில்

இவரது தொழில் வாழ்க்கை *தி பாரிஸ் ரிவ்யூ*வில் தொடங்கியது. ஸ்வார்த்மோர் கல்லூரியில் மாணவியாக இருந்தபோதே பயிற்சியாளராக இருந்தார். பட்டம் பெற்ற பிறகு, *கிளாமரில்* தலையங்க உதவியாளர் பதவியைப் பெற்றார். அங்கு 31 ஆண்டுகள் பத்திரிகையின் தலைமையாசிரியராக இருந்த *ரூத் விட்னி*யுடன் இணைந்து பணியாற்றினார். 11 ஆண்டுகள் கிளாமரில் துணை ஆசிரியராகப் பணியாற்றிய சிந்தி *செல்ப்* என்ற பத்திரிகையின் தலைமை ஆசிரியராக சேர்ந்தார். இவரது பதவிக் காலத்தில், பத்திரிக்க்கையின் வெளியீடு பதினொரு சதவீதம் அதிகரித்தது. 2001 இல் *கிளாமர்* இதழில் தலைமை ஆசிரியராக மீண்டும் சேர்ந்தார். 9.7 மில்லியன் அச்சு வாசகர்கள் மற்றும் இணையத்தில் 11 மில்லியன் தனிப்பட்ட பயனர்களுடன், ஒவ்வொரு எட்டு அமெரிக்கப் பெண்களில் ஒருவரைச் சென்றடையும் *கிளாமர்.காம்* என்பதில் உருவாக்கம் மற்றும் வெற்றிக்குப் பின்னால் இவர் இருந்தார். இவரது நிர்வாகத்தின் கீழ், பத்திரிகை மாதாந்திர மின்னணுப் பதிப்பு, பிரபலமான சிறப்பு பதிப்புகள், பயன்பாடுகள் மற்றும் புத்தகங்களை அறிமுகப்படுத்தியது.
# சிந்தி லீவ்

## தனிப்பட்ட வாழ்க்கை

சிந்தியா லீவ், ஒரு யூதக் குடும்பத்தில் மெக்லீன், வர்ஜீனியாவில் பிறந்தார். *சுவார்த்மோர்* கல்லூரியில் 1988 இல் ஆங்கில இலக்கியத்தில் பட்டம் பெற்றுள்ளார்.
# சிக்கிமின் இசை

<templatestyles src="Module:Sidebar/styles.css"></templatestyles>
**சிக்கிமின் இசை**யானது பாரம்பரிய நேபாளிகளின் நாட்டுப்புற இசை முதல் மேற்கத்திய பாப் இசை வரை அடங்கியுள்ளது. இன சமூகங்கள் லெப்சா, லிம்பு, பூட்டியா, கிராதிக்கள் மற்றும் நேபாளிகள் போன்றோர்களின் இசை பங்களிப்புகள் அடங்கியதே சிக்கிம் கலாச்சாரத்தின் முக்கிய பகுதியாகும்.  
தமாங் செலோ என்று அழைக்கப்படும் இந்திய நாட்டுப்புற இசை சிக்கிம் மாநிலத்தின் முக்கிய பாரம்பரிய பாணியாகும், தமாங் சமூகத்தின் இந்த இசை வடிவமானது **தம்பு** என்ற இசைக்கருவியின் தாள ஒலிக்கு ஏற்ப இசைக்கப்படுகிறது. மேற்கத்திய பாணி பரப்பிசை (பாப்) பிற மேற்கத்திய பாணி இசை பாணிகளைப்போல அஸ்ஸாம் மற்றும் சிக்கிம் பிராந்தியத்தில் பிரபலமாக உள்ளது.
, இந்திய நாட்டுப்புறப் பாடல்களின் முன்னோடி]]
# சிக்கிமின் இசை

## *தமாங் செலோ*

இது தமாங் மக்களின் தனிப்பட்ட இசை வகையாகும்.மேற்கு வங்கம் மட்டுமல்லாமல் இந்தியா மற்றும் உலகம் முழுவதும் உள்ள சிக்கிம் பகுதிகளைப் பூர்விகமாக கொண்டுள்ள நேபாளி சமூகத்தினரிடையே இம்முறை மிகவும் பிரபலமானது. தற்காலத்தில் இந்த இசைவகையை இசைக்க இசைக்கலைஞர்கள் நவீன இசைக்கருவிகளை எடுத்துக்கொண்டாலும், பாரம்பரிய தமாங் கருவிகளான மடல், தம்பு மற்றும் துங்னா ஆகியவற்றை பயன்படுத்தி இசைக்கும் போது *தமாங் செலோ* கவர்ச்சியாகவும், கலகலப்பாகவும் அல்லது மெதுவாகவும், மெல்லிசையாகவும் இருக்கும், பொதுவாக துக்கம், காதல், மகிழ்ச்சி அல்லது அன்றாட சம்பவங்கள் போன்றவைகளை நாட்டுப்புறக் கதைகள் மூலமாக வெளிப்படுத்தப் பாடப்படுகிறது.
# சிக்கிமின் இசை

## மேற்கத்திய செல்வாக்கு

மற்ற வடகிழக்கு மாநிலங்களைப் போலவே சிக்கிம் மாநிலத்தின் இசையும் மேற்கத்திய பாணி இசை யின் பாதிப்புகளோடு இசைக்கப்பட்டு வருகிறது. என்ற பெயரில் இயங்கி வரும், மிகவும் பிரபலமான நேபாளி ஒலியியல் பரிசோதனை இசைக்குழு சிக்கிமின் நகரமான நாம்ச்சியைச் சேர்ந்தது.  
ஹிப்-ஹாப், கே பாப் மற்றும் ராப் போன்ற நவீன இசை வகைகளும் சிக்கிம் இளைஞர்கள் மற்றும் இளைஞிகளிடையே மிகவும் பிரபலமாகி வருகிறது.
# அமிரா ஹெஸ்

**அமிரா ஹெஸ்** (* Amira Hess* ) ( பிறப்பு; 1943 பகுதாது, ஈராக்) இஸ்ரேலைச் சேர்ந்த கவிஞரும் கலைஞருமாவார். 1951 இல் இஸ்ரேலுக்கு வந்த இவர், முதலில் குடியேறியவர்களுக்கான முகாமில் வாழ்ந்தார், பின்னர் எருசலேமுக்கு சென்றார். அங்கு இவர் இன்றும் வாழ்கிறார். இவரது முதல் புத்தகமான, *அண்ட் தி மூன் இஸ் டிரிப்பிங் மேட்னஸ்*, என்பதற்கு லூரியா பரிசு (கவிஞர் எருச்சம் லூரியா]]வின் பெயரிடப்பட்டது) வழங்கப்பட்டது. எபிரேயத்தில் வெளியிடப்பட்ட இவரது மற்ற கவிதைத் தொகுதிகளில் *டூ ஹார்ஸ் பை தி லைட் லைன்*, *தி இன்ஃபர்மேஷன் ஈட்டர்*, *யோவெல்*, *தேர் ஈச் நோ வுமன் இன் இஸ்ரேல்* போன்றவையும் அடங்கும். சில தனிப்பட்ட கவிதைகள் ஆங்கிலம், பிரெஞ்சு, இடாய்ச்சு, கிரேக்கம், எசுப்பானியம் மற்றும் உருசிய மொழிகளில் மொழிபெயர்க்கப்பட்டுள்ளன. *பிட்வீன் போல்டர்ஸ் ஆஃப் பாசால்ட் அண்ட் ஃபவுண்டேஷன்* என்ற தலைப்பில் சுமார் எழுபது கவிதைகள் அடங்கிய தொகுப்பு, *ஷே கே. அசோலே* என்பவரால் ஆங்கிலத்தில் மொழிபெயர்க்கப்பட்டது. இவர் இன்றுவரை 13 கவிதை புத்தகங்களை வெளியிட்டுள்ளார். கவிதைக்கான பிரதம மந்திரிகள் பரிசு, *எஹுதா அமிச்சாய்* விருது மற்றும் கவிதைக்கான *குகெல் & ஏஹெச்ஐ* விருது என இரண்டு முறை இவருக்கு வழங்கப்பட்டது.
# ஜும் நடனம்

**ஜும் நடனம்** (*Jhum Dance*) என்பது பல்வேறு மலைவாழ் பழங்குடியினரிடையே உள்ள பாரம்பரிய நடனமாகும். இது வங்காளதேசத்தின் கரோசு மற்றும் திரிபுரா மாநிலத்தில் உள்ள பல இனக்குழுக்களிடையே நடைமுறையில் உள்ளது. இந்த நடனத்தில் பல வடிவங்கள் உள்ளன. மலைவாழ் மக்கள் ஜும் நடனத்தின் ஒவ்வொரு அடியினையும் மண் தேர்வு முதல் அறுவடை வரை அனைத்து வேலைகளையும் இந்த நடனத்தின் மூலம் மேற்கொள்கின்றனர். மொத்தம் 19 இனக்குழுக்கள் வசிக்கும் திரிபுராவின் திரிபுரி, ஹலாம், நோட்டியா, மால்சும் மற்றும் கரோ மக்களிடையே ஜூம் நடனம் முக்கியமாக நிகழ்த்தப்படுகிறது. இது ஒரு விவசாய நடனம் ஆகும்.
# ஜும் நடனம்

## கருப்பொருள்

திரிபுராவின் இனக்குழுக்களிடையே ஜும் நடனம் நடைமுறையில் உள்ளது. இவை அனைத்தும் ஒரே உள்ளடக்கத்தைக் கொண்டுள்ளன. ஜூம் பயிரிடுவதற்கு நிலத்தைத் தேர்ந்தெடுப்பது முதல் பயிர்களை அறுவடை செய்து வீட்டிற்குக் கொண்டு வருவது வரை அனைத்து செயல்களும் இந்த நடனத்தின் மூலம் கொண்டாடப்படுகின்றன. இருப்பினும், ஒவ்வொரு பழங்குடியினரிடையேயும் இதன் வெளிப்பாட்டில் வேறுபாடுகள் உள்ளன.
# ஜும் நடனம்

## கருப்பொருள்

### திரிபுரி பழங்குடி

திரிபுரி பழங்குடியினரின் ஜும் நடனத்தில் ஐந்து நிகழ்வுகள் உள்ளன.
# ஜும் நடனம்

## கருப்பொருள்

### ஹலாம் பழங்குடியினர்

ஹலாம் பழங்குடிகள் ஜும் நடனத்தை "லுயினிங்கோம்" நடனம் என்று அழைக்கின்றனர். இவர்கள் இந்நடனத்தினை 7 வகையான நிகழ்ச்சிகளுடன் தொடர்புப் படுத்துகின்றனர். இவை: 1) ரமேசு ஒட் (ஜூம் பார்ப்பது), 2) பாம்-அபட் (ஜும் அறுவடை), 3) சாங் அடு (நெல் நடுதல்), 4) லைச்சுன் (பயிர்களைப் பாதுகாத்தல்), 5) சாங் அட் (அறுவடை செய்தல்), (6) அன்சில் (கதிரடித்தல்), 7) தூ பைல் (அரிசியை வீட்டிற்குக் கொண்டு வருதல்).
# ஜும் நடனம்

## கருப்பொருள்

### நோட்டியர்கள்

திரிபுராவின் நோட்டியாக்களிடையே ஜும் நடனமும் நடைமுறையில் உள்ளது. இவர்கள் கைகளில் கத்திகளுடன் வரிசையாக நடன அரங்கிற்கு வந்து, நான்கு பரிமாணங்களில் படிகளைச் செய்து, ஒரு குச்சியுடன் நடனமாடி அதே தாளத்தில் நடன அரங்கை விட்டு வெளியேறுகிறார்கள். பின்னர் மீண்டும் அதே போன்று மேடையில் தரையில் முழங்காலிட்டு அமர்ந்து, கத்தியைக் கொடுத்து, கடைசியாகத் தரையைத் தொட்டு வணங்கிச் செல்கின்றனர். அடுத்தடுத்த நடைபெறும் திருவிழா நடனங்களில் பெண்களும் பங்கேற்கின்றனர்.
# ஜும் நடனம்

## கருப்பொருள்

### மால்சம் துணை இனம்

மல்சும் பழங்குடியினரின் விவசாய முறையில் ஜும் நடனம் 12 நிகழ்வுகளைக் கொண்டுள்ளன. செம்டாங் (கத்திகளைக் கடன் கொடுத்தல்), லூவாட் (காடு வெட்டுதல்), லௌஹால் (தீ வைப்பது), மங்க்ருதம் (சாம்பலைச் சுத்தம் செய்தல்), சாந்து (நன்கொடைகள்), லிச்சுனு (அரிசி களையெடுத்தல்), சனத் (நெல் அறுத்தல்), சோங்கிஞ்சயத் (அரிசி நெய்தல்) ), ஐஹிங்சைதா (அரிசியை வீட்டிற்குக் கொண்டு வருவது) போன்றவை. மல்சும் பழங்குடியினர் பருத்தி சாகுபடியின் போது நடனம் ஆடுவர். பருத்தி விதை விதைப்பதிலிருந்து நூல் எடுத்து துணிகளை நெசவு செய்வது வரை பல்வேறு வகையான நடனங்கள் உள்ளன.
# ஜும் நடனம்

## கருப்பொருள்

### காரோ பழங்குடியினர்

காரோ பழங்குடியினரிடையே மொத்தம் 7 மலை ஜும் நடனங்கள் நிகழ்த்தப்படுகின்றன. கரோ திபெத்திலிருந்து வந்தது. இதிலும் பல நடைமுறைகள் உள்ளன.
# தின்மன் ஹர்துல் சிங்

உள்ள ஹர்துலின் நினைவுச்சின்னம்]]
**தின்மன் ஹர்துல் சிங்** அல்லது **லாலா ஹர்தூல்** என்பது இந்தியாவில் உள்ள பண்டேல்கண்ட் இனத்தவரின் இந்து நாட்டுப்புற தெய்வம் ஆகும். அவர் ஓர்ச்சாவின் இளவரசர் மற்றும் மகாராஜா வீர் சிங் தியோவின் மகன் மற்றும் ஜுஜார் சிங்கின் சகோதரர் ஆவார். அவர் 1664 இல் பிறந்தார் மற்றும் 1688 இல் தனது 24 வயதில் இறந்தார். பண்டேல்கண்டில் உள்ள ஹர்துல் கோயில் யாத்ரீகர்கள் மற்றும் சுற்றுலா பயணிகளுக்கான மையமாக விளங்குகிறது, மேலும் உள்ளூர் நம்பிக்கைகளின்படி அவர் இன்னும் உயிருடன் இருக்கிறார் என்றாலும் தெய்வமாக வணங்கப்படுகிறார்.  
அவர் சில கருதுகோள்களின் படி மஹோபாவின் அல்ஹா மற்றும் உடலின் மருமகனாகக் கருதப்படுகிறார் (பார்க்க அல்ஹாகண்ட் ), இருப்பினும் அல்ஹா மற்றும் ஊடல் ஆகியோர் சண்டேலா ஆட்சியின் போது பனாபர்களாக இருந்தனர், அங்கு லாலா ஹர்துல் ஒரு பண்டேலாவாக இருந்தார். எனவே வரலாற்றின்படி அவ்வாறு இருக்க வாய்ப்புகளில்லை.
# தின்மன் ஹர்துல் சிங்

## நாட்டுப்புறவியல்

இளவரசர் ஹர்தூலின் அண்ணன் ஜுஜார் சிங், மற்றும் ஹர்தூலின் மனைவிக்கும் இடையிலான திருமணத்திற்கு புறம்பான உறவை பற்றி அறிந்து அதை எச்சரித்ததால், ஹர்தூலுக்கு விஷத்தை கொடுத்து சாகடிக்க அவரது மனைவிக்கு உத்தரவிட்டதாகவும், பின்னர் அவர்களது சகோதரி ஜுஜாரிடம் தனது மகளின் திருமணத்திற்கு உதவுமாறு கேட்டபோது, இறந்து போன உன் சகோதரனான ஹர்தூலிடம் போய் உதவி கேட்டு திருமணத்தை நடத்தி கொடுக்க சொல்லி கேலி செய்ததாகவும், ஆனால் உண்மையாகவே திருமணத்தன்று ஹர்தூல் நேரில் வந்து மணமக்களை ஆசிர்வதித்ததாகவும் உள்ளூர் புராணக்கதை கூறுகிறது.  
அந்த கதையின் படியே ஹர்துல் அவர் அழைக்கப்பட்ட எந்தவொரு திருமணங்களில் கலந்துகொள்வார் என்றும், அவருடைய ஆசீர்வாதத்தைப் பெறுவதற்காக மக்கள் அவருடைய பெயருக்கும் ஒரு திருமண அட்டையை விட்டுச் செல்வதாகவும் உள்ளூர் மக்களால் இன்னும் நம்பப்படுகிறது.
# தின்மன் ஹர்துல் சிங்

## மற்ற கலை வடிவங்களில்

லாலா ஹர்துலின் புராணக்கதை உள்நாட்டில் எங்கும் பிரபலமானது மேலும் புந்தேல்கண்டில் தெரு நாடகமாக நிகழ்த்தப்பட்டு வருகிறது.  
**சுந்தரி ஒதாசி மஹ்ரோ பிர்** (லாலா ஹர்தூல்) என்றும் 2012 ம் ஆண்டில் வெளியிடப்பட்ட இந்திய வரலாற்று நாடகத் திரைப்படமாகும், இது இவரின் நாட்டுப்புறக் கதைகளை அடிப்படையாகக் கொண்டே இயக்கப்பட்டது, இது நிஷாந்த் பரத்வாஜ் இயக்கியது மற்றும் கேர் சாங்க்ரி தயாரித்தது. இதில் சச்சேந்திர சௌபே ஹர்தௌலாகவும், திவ்யங்கா திரிபாதி பத்மாவதியாகவும் (ஜூஜார் சிங்கின் ராணி மற்றும் மனைவி) மற்றும் தேவேந்திர பகத் ராஜா ஜுஜார் சிங்காகவும் நடித்துள்ளனர்.
# தின்மன் ஹர்துல் சிங்

## மேலும் பார்க்கவும்

- ஜஹாங்கீர் மஹால்
- சதுர்புஜ் கோவில்
- ராமராஜா கோவில்
- பிரவின் ராய் மஹால்
- கேசவதாஸ்
- அனார்கலி
- ஜான்சி ராணி
# சோலங் லூசிகு சிமிரே

*'சோலங் லூசிகு சிமிரே* (*Solange Lusiku Nsimire*) (1972 - அக்டோபர் 14, 2018) காங்கோ மக்களாட்சிக் குடியரசைச் சேர்ந்த ஒரு பத்திரிகையாளரும், பெண்கள் உரிமை ஆர்வலரும் ஆவார். காங்கோ மக்களாட்சிக் குடியரசின் கிழக்கில் உள்ள தெற்கு கிவு மாகாணத்தில் எழுதப்பட்ட செய்தித்தாளை நடத்திய முதல் பெண்மணி ஆவார்.  
2007 இல் புகாவுவை தளமாகக் கொண்ட ஒரு சுயாதீன பத்திரிகையான Le *லீ சாவெரைன்* என்பதை திருத்தத் தொடங்கினார். இவரது பணியால் நலிந்த நிலையில் இருந்த செய்தித்தாளை மீட்டெடுக்க முடிந்தது. ஆனால் இவரது பத்திரிகை நடவடிக்கைக்காக மீண்டும் மீண்டும் அச்சுறுத்தல்களை எதிர்கொண்டார். 2008 ஆம் ஆண்டில் இவரது வீடு மூன்று முறை தாக்கப்பட்டது. ஒரு சந்தர்ப்பத்தில் ஆயுதம் ஏந்திய நபர்கள் இவரது கணவர் மற்றும் குழந்தைகளைக் கட்டி வைத்துவிட்டு குடும்பச் சேமிப்பைத் திருடிச் சென்றனர்.
# சோலங் லூசிகு சிமிரே

## இறப்பு

அக்டோபர் 14, 2018 அன்று கின்ஷாசாசாவில் இறந்தார்
# கவ்ரி தேவி

**கவ்ரி தேவி** (*Gavri Devi*) என்பவர் **கவரி பாய்** (14 ஏப்ரல் 1920 - 29 சூன் 1988) என்றும் அழைக்கப்படுகிறார். இவர் இந்தியாவின் இராசத்தானை சேர்ந்த இந்திய நாட்டுப்புறப் பாடகி ஆவார். மாண்ட் பாடலைத் தவிர, இவர் தும்ரி, பஜன் மற்றும் கசல் ஆகியவற்றையும் பாடியுள்ளார். இவர் இராசத்தானின் *மரு கோகிலா* என்றும் அழைக்கப்பட்டார்.  
தனது 20 வயதில், ஜோத்பூரைச் சேர்ந்த மோகன்லால் கமேதி என்பவரைத் தேவி, திருமணம் செய்து கொண்டார். இவருக்கு ஒரு மகள் இருந்தார். சோத்பூரின் மகாராஜா உமைத் சிங்கிடமிருந்தும் இவரது இசையைத் தொடர ஊக்கம் பெற்றார். ஒடிசா, கருநாடகம், மகாராட்டிரம், கோவா, வங்காளம், கேரளா, தமிழ்நாடு போன்ற மாநிலங்கள் உட்பட இந்தியா முழுவதும் இசை நிகழ்ச்சிகளை நிகழ்த்தியுள்ளார். இந்த விருதை அன்றைய இந்தியக் குடியரசுத் தலைவர் இரா. வெங்கட்ராமன் வழங்கினார்.
# கவ்ரி தேவி

## இறப்பு

கவ்ரி தேவி 29 சூன் 1988-ல் இறந்தார்
# இராணி பல்பீர் கவுர்

**இராணி பல்பீர் கவுர்** (*Rani Balbir Kaur*) என்பவர் இந்தியாவில் வாழும் ஒரு பஞ்சாபி நாடக ஆளுமை ஆவார்.
பஞ்சாபி நாடகத்தின் முதல் பெண் இயக்குனர்களில் ஒருவரான கவுர், 1972-ல் தனது நாடக வாழ்க்கையைத் தொடங்கினார். இதன் பின்னர் பஞ்சாபி நெறிமுறைகளை மேடையில் நாடகமாகக் கொண்டு வருவதில் முக்கியப் பங்கு வகித்தார். சூபி காவியங்களை முழு நீள நாடகங்களாக மறுகட்டமைத்த முதல் நபர் கவுர் ஆவார். மகாராஜா ரஞ்சித் சிங்கின் கடைசி அரசியான இராணி ஜிந்தன் என்ற கதாபாத்திரத்தில் அமெரிக்காவின் பிராட்வேயில் நடித்த முதல் பஞ்சாபி நடிகையும் இவரே ஆவார். ஹயவதன், ஆன்டிகோன், சாஹிபன், ராணி ஜிந்தன், காசி ராம் கோட்வால், மஹியா மேரா தானேதர் மற்றும் வக்த் நே கியா க்யா ஹசின் சிதும் ஆகியவற்றில் இவரது அற்புதமான நடிப்பு வெளிப்பட்டது.
# இராணி பல்பீர் கவுர்

## குருநானக் நாடகம்

குருநானக்கின் பயணங்களை, பாரம்பரியத்தால் ஈர்க்கப்பட்ட மேரே நானக்குடன், மக்களை ஈர்க்கும் வகையில் காணொலி காட்சியாக வழங்கினார். பிரபல நாடக நடிகரும், இயக்குநருமான கவுருடன் இணைந்து இதனை குருநானக்கின் 550வது பிறந்தநாளை முன்னிட்டு, பிடிசி அலைவரிசையில் வழங்கினார். இதனை யூடியூப்பிலும் காணலாம்.
# இராணி பல்பீர் கவுர்

## விருதுகள்

2015-ல், இராணி பல்பீர் கவுர் சங்கீத நாடக அகாதமி விருதுக்கு தேர்ந்தெடுக்கப்பட்டார்.
# அனு மேத்தா

| <div> அனுராதா மேத்தா</div> |
| --- |
**அனுராதா மேத்தா** (*Anu Mehta*) என்பவர் மேனாள் இந்திய நடிகை மற்றும் தெலுங்கு மற்றும் கன்னட படங்களில் தோன்றிய நடிகை ஆவார்.
# அனு மேத்தா

## தொழில்

அனுராதா *ஆர்யா* என்ற தெலுங்குத் திரைப்படத்தின் மூலம் அறிமுகமானார். இதன் மூலம் இவர் தனது நடிப்பிற்காகப் புகழ் மற்றும் பாராட்டுதலைப் பெற்றார்.  
*ஆர்யாவின்* வெற்றிக்குப் பிறகு 2005ஆம் ஆண்டு இ. வீ. வெ. சத்யநாராயணா எழுதித் தயாரித்து இயக்கிய தெலுங்கு காதல் திரைப்படத்தில் நடித்தார். இவர் ஆர்யன் ராஜேஷ், அல்லரி நரேஷ், ரமா பிரபா மற்றும் சுமன் ஆகியோருடன் நடித்தார். சூலை 2005-ல், சத்யநாராயணனின் மகன்கள் ராஜேஷ் மற்றும் நரேஷ் ஆகியோர் சேர்த்து, படம் தயாரித்ததாக அறிவிக்கப்பட்டது.  
இவர் 2006ஆம் ஆண்டு கன்னட மொழி அதிரடித் திரைப்படமான *அஜய்* மூலம் கன்னடத்தில் அறிமுகமானார். இவர் புனீத் ராச்குமாருக்கு இணையாக நடித்தார். இப்படம் தெலுங்குத் திரைப்படமான *ஒக்கடு* திரைப்படத்தின் கன்னட பதிப்பாகும்.  
2008ஆம் ஆண்டு வெளியான கன்னடத் திரைப்படமான *ஹொங்கனாசு* இவரது தொழில் வாழ்க்கையின் கடைசிப் படமாகும்.
# அனு மேத்தா

## திரைப்படவியல்

| 2004 | *ஆர்யா* | கீதா | தெலுங்கு |  |
| --- | --- | --- | --- | --- |
| 2006 | *அஜய்* | பத்மா | கன்னடம் |  |
| 2005 | நுவ்வந்தே நாகிஷ்டம் | ராதா | தெலுங்கு |  |
| 2007 | *மகாராஜாஸ்ரீ* | அனு | தெலுங்கு |  |
| 2007 | *வேடுகா* | அம்மு | தெலுங்கு |  |
| 2008 | *ஹொங்கனாசு* | சௌம்யா | கன்னடம் | } |
# பாத்திமா பின்த் முபாரக் அல் கெத்பி

**பாத்திமா பின்த் முபாரக் அல் கெத்பி** ( *Fatima bint Mubarak Al Ketbi* ) ஐக்கிய அரபு அமீரகத்தின் நிறுவனரும் முதல் தலைவருமான சேக் சயித் பின் சுல்தான் அல் நகியானின் மூன்றாவது மனைவியுமாவார். இவர் சேக்குகளின் தாய் என்றும் ஐக்கிய அரபு அமீரகத்தின் தாய் என்றும் குறிப்பிடப்படுகிறார்
# பாத்திமா பின்த் முபாரக் அல் கெத்பி

## ஆரம்ப கால வாழ்க்கை

பாத்திமா, அபுதாபியின் அல்-ஐனில் உள்ள அல்-ஹேயரில் தனது பெற்றோருக்கு ஒரே மகளாகப் பிறந்தார். இவரது குடும்பம் பெடோயின் பழங்குடியினத்தைச் சார்ந்தது.
# பாத்திமா பின்த் முபாரக் அல் கெத்பி

## ஆரம்ப கால வாழ்க்கை

### சாதனைகள்

பாத்திமா ஐக்கிய அரபு அமீரகத்தில் பெண்கள் உரிமைகளை ஆதரிப்பவர். தலைவரும் ஆவார், மேலும் 1976 ஆம் ஆண்டு முதல் பெண்கள் அமைப்பான அபுதாபி பெண்களின் விழிப்புணர்வுக்கான சங்கத்தின் அடித்தளத்திற்கு குறிப்பிடத்தக்க பங்களிப்பை வழங்கியுள்ளார். பாக்கித்தானின் லாகூரில் உள்ள ஷேக்கா பாத்திமா செவிலியம் மற்றும் சுகாதார அறிவியல் நிறுவனம் இவரது பெயரால் அழைக்கப்படுகிறது.  
30 மார்ச் 2021 அன்று, ஷேக்கா பாத்திமா பெண்கள், அமைதி மற்றும் பாதுகாப்பு குறித்த தேசிய செயல் திட்டத்தை தொடங்கினார் - வளைகுடா ஒத்துழைப்பு அமைப்பு நாட்டில் உருவாக்கப்பட்ட முதல் தேசிய செயல் திட்டம் இதுவாகும். ஐக்கிய நாடுகள் பாதுகாப்பு அவையின் தீர்மானம் 1325 ஐ ஊக்குவிப்பதன் மூலம் உலகளவில் பெண்களுக்கு அதிகாரம் மற்றும் ஆதரவை வழங்குவதை இந்த திட்டம் நோக்கமாகக் கொண்டுள்ளது.
# பாத்திமா பின்த் முபாரக் அல் கெத்பி

## சொந்த வாழ்க்கை

பாத்திமா, 1960 இல் கிழக்கு பிராந்தியத்தின் ஆட்சியாளராக இருந்தபோது சேக் சயித் பின் சுல்தான் அல் நகியானை மணந்தார். சேக் சயீத் இவரை ஒரு பள்ளிவாசலில் சந்தித்தார். ஆகஸ்ட் 1966 இல் ஷேக் சயீத் ஆட்சியமைத்தபோது இவர்கள் அபுதாபிக்கு குடிபெயர்ந்தனர். இவரது செல்வாக்கு மிக்க ஆளுமையின் காரணமாக தனது கணவனுக்கு மிகவும் செல்வாக்கு மிக்க மற்றும் விருப்பமான மனைவியாக இருந்தார். அபுதாபியின் ஆளும் குடும்பமான அல் நகியான்களில் இவர்கள் மிகவும் சக்திவாய்ந்தவர்களாக உள்ளனர்.
# இசால்

**இசால்** என்பது மலையாள மொழியில் இசைக்கப்படும் மாப்பிளப் பாடல்கள் என்ற மெல்லிசைக் கட்டமைப்பாகும். இந்திய இசையின் தாள (இசை) ) மற்றும் ராகத்துடன் ஒத்திருந்தாலும், இது கேரளாவின் பண்டைய நாட்டுப்புறப் பாடல்கள் மற்றும் அரேபிய இசை மரபுகளின் தாக்கங்களை முக்கியக்கூறுகளாகக் கொண்டுள்ளது.  
இசால்கள் அதன் தனித்துவமான இசையமைப்புடன் பாடல் வரிகளின் உணர்ச்சியையும் மனநிலையையும் அப்பட்டமாக வெளிப்படுத்துகின்றன. ஒப்பனை, கொல்கலி, டஃப்முட்டு போன்ற மாப்பிளை நிகழ்த்து கலைகளிலும் இசால்கள்எனப்படும் இந்த மாப்பிளைப் பாடல்கள் பயன்படுத்தப்படுகின்றன. இசால்களில் ஏற்படும் தாள மாற்றம் நடன அசைவுகளை மாற்றுகிறது. குதிரை தாளம் எனப் பொருள்படும் குதிரைபரவு / குதிரைத்தாலம் போன்ற இசால்கள் பார்வையாளர்களுக்கு அதன் தனித்துவமான தாள ஒழுங்கமைப்புடன் ஒரு குதிரை ஓட்டம் போன்ற உணர்வைத் தருகின்றன.  
இசால்களின் பதிவு செய்யப்பட்ட ஆதாரங்களில் பெரும்பாலானவை அரபி-மலையாளத்தில் எழுதப்பட்ட மாப்பிள இலக்கியப் படைப்புகள் ஆகும். மோயின்குட்டி வைத்தியரின் படைப்புகள் மட்டுமே பலவிதமான இசால்களை இசையமைப்பில் பயன்படுத்தி கட்டமைக்கப்பட்டுள்ளது. வாய்வழி பரிமாற்றம் என்பது பல்வேறு இசால்கள் பற்றிய தகவல்களின் மற்றொரு ஆதாரமாகும். இசால்கள் பற்றிய ஆராய்ச்சிகள் இன்னமும் முழுமையடையாமல் நடந்து கொண்டுதான் இருக்கின்றன.
# இசால்

## தெரிந்த இசால்களின் பட்டியல்

- கொம்பு, அதன் பல்வேறு துணை வகைகளுடன்.
- தொங்கல்
- பாம்பு
- அகந்தர் / சாய்ப்பு விருத்தம்
- ஒப்பன சாயல் & ஒப்பன முறுக்கம்
- ஹக்கனா
- மிஹ்ராஜ்
- முனாஜாத்
- கவி
- மனிதம் குவாலா & மானிதம் குவாலா முறுக்கம்
- ஆதி அந்தம்
- புகையினார்
- ஆரம்பா
- தலேலம்
- ஊஷ பிருதம்
- மக்காநபி
- சாங்கு கலங்கி / சட்டமாட்டம்
- மரியும் கின்னரம்
- கலித்தாளம்
- அகபலிப்பு
- ஒண்டான்
- கெட்டி இமயம்
- விருத்தம்
- வீரஷா
- பரம் எனில்
- வீரார்
- நாஷாமாஷா
- ஆஷாயுள்
- கூலமம்மயில்
- மதனமணி / வீர்விருத்தம்
- குதிரைபரவு
# முசாபிர் ராம் பரத்வாஜ்

**முசாபிர் ராம் பரத்வாஜ்** (1930 – 8 நவம்பர் 2024) இந்தியாவின் இமாச்சலப் பிரதேசத்தைச் சேர்ந்த **பவுன் மட** என்ற நாட்டுப்புற இசைக் கருவி கலைஞர் ஆவார். இவருக்கு 2014 ஆம் ஆண்டு பத்மஸ்ரீ விருது வழங்கப்பட்டது.
# முசாபிர் ராம் பரத்வாஜ்

## வாழ்க்கை

அவர் 1930 இல் இந்தியாவின் இமாச்சலப் பிரதேசத்தில் உள்ள சம்பா மாவட்டத்தில் உள்ள பார்மூர் பகுதியில் உள்ள சுஞ்சாய் கிராமத்தில் தீவானா ராமு என்பவருக்கு பிறந்தார். அவருக்கு முறையான கல்வி கற்க வாய்ப்பு இல்லை என்றாலும் அவரது 13 வயதில் தனது தந்தையிடமிருந்து பவுனா மட இசைக்கருவியை பயன்படுத்த கற்றுக்கொண்டார். 2010 ஆம் ஆண்டு டெல்லியில் நடந்த காமன்வெல்த் விளையாட்டுப் போட்டிகளில் பங்கேற்று தனது இசைத்திறமையை உலகிற்கு காட்டியுள்ளார். அவர் ஒரு விவசாயி மற்றும் தையல்காரரும் ஆவார். பரத்வாஜுக்கு நான்கு மகன்கள் மற்றும் இரண்டு மகள்கள் உள்ளனர்.
# முசாபிர் ராம் பரத்வாஜ்

## விருதுகள்

- பத்மஸ்ரீ, 2014 இல் இந்தியாவின் நான்காவது உயரிய சிவிலியன் விருது
- வாழ்நாள் சாதனையாளர் விருது 2013 *திவ்யா ஹிமாச்சல்*
- 2009 இல் ராஷ்டிரபதி விருது
# ஜனனி ஜுகுமர்

**ஜனனி ஜுகுமர்** என்பது ஜார்கண்டின் சோட்டா நாக்பூர் பீடபூமி பகுதியின் நாக்புரி நாட்டுப்புற நடனமாகும். இது பெண்களை மையப்படுத்தி ஆடப்படும்நடனம். மந்தர், தோல் மற்றும் பான்சி போன்ற கருவிகளின் இசை பயன்படுத்தப்பட்டு நடனம் ஆடப்படுகிறது. பெண்கள் ஒருவரையொருவர் கைப்பிடித்து, ஒரு நேர்கோட்டை உருவாக்கி, வட்டமிட்டுக்கொண்டே நடனமாடுகிறார்கள். நடன அசைவுகள் ஒவ்வொன்றும் பெண்மையின் அழகைக் கொண்டுள்ளன. பெண்கள் பாடி ஆடும்போது, ஆண்கள் இசைக்கருவிகளை வாசிக்கிறார்கள். இந்த நடனம் கரம் மற்றும் ஜிதியா திருவிழாவில் ஆடப்படுகிறது.  
இந்த நடனம் முற்றத்தில் ஆடும் போது *ஆங்ஞை* என்றும் அழைக்கப்படுகிறது.  
விழாக்கள் மற்றும் நடனம் ஆடப்படும் முறைகளை அடிப்படையாக கொண்டு
- அங்னாய் சந்தந்தாரி,
- பஹில்சஞ்சா,
- அத்ராதியா,
- பின்சாரியா,
- உதாவா,
- ததௌவா,
- லஹாசுவா,
- கெம்தா,
- தைத்தாரா, மற்றும்
- ரஸ்கிரிடா போன்ற பல வகைகளாகப் பிரிக்கப்பட்டுள்ளது.  
அதே போல பிராந்தியத்தின்படி, இது
- பூர்பஹா,
- பச்சிமஹா,
- உத்தரஹா,
- தக்ஷினாஹா,
- சோன்பூரியா,
- நாக்பூரியா,
- ஜஷ்புரியா,
- கங்பூரியா,
- அஸ்ஸாமியா என பிரிக்கப்பட்டுள்ளது. நடனங்கள் ஆஷாத் மாதத்தில் (ஜூன்-ஜூலை) தொடங்கி, கார்த்திக் (அக்டோபர்-நவம்பர்) வரை தேவுதன் வரை தொடரும். பின்னர் திருமண சீசன் தொடங்கி டோம்காச் நடனத்தின் சீசன் வருகிறது.
# பானுசாலி

**பானுசாலி** (*Bhanushali*) ஒரு இந்து சமூகம் ஆகும். பெரும்பான்மையானவர்கள் இந்திய மாநிலமான குசராத்தின் கச்சு மாவட்டத்தில் வசிக்கின்றனர். சிலர் சௌராட்டிரா பகுதியிலும் குசராத்தின் பிற பகுதிகளிலும் வசிக்கின்றனர். சிலர் மகாராட்டிராவின் தானே மற்றும் மும்பை பகுதிகளுக்கும் சென்று வசிக்கின்றனர். இவர்கள் மராத்தி மொழி பேசுகின்றனர்.
# பானுசாலி

## வரலாறு

பானுசாலிகள் முக்கியமாக விவசாயிகள் மற்றும் வியாபாரிகள் ஆவர். இவர்கள் தங்களை சத்திரிய வம்சாவளியினர் என்று கூறினாலும் ஹிங்குலாஜ் மாதாவை வணங்கியதன் அடிப்படையில் பானுசாலிகள் குசராத்திலிருந்து குடிபெயர்ந்ததாக ஜோதிந்திர ஜெயின் கருதுகிறார். லோஹானாக்களும் பானுசாலிகளும் குசராத்திற்கு குடிபெயர்வதற்கு முன்பு ஒரே இனமாக வாழ்ந்தவர்கள் என ஜெயின் நம்பினார்.
# பானுசாலி

## சமூகங்கள்

பானுசாலிகள் தற்போது தாங்கள் வசிக்கும் இடத்தைப் பொறுத்து இரண்டு துணைக்குழுக்களாகப் பிரிக்கப்பட்டுள்ளனர். குச்சி பானுசாலி சமூகம் (கச்சு பிராந்திய வம்சாவளியினர்) மற்றும் ஹலாய் பானுசாலி சமூகம் (ஹலார் - ஜாம்நகர் பகுதியில் வம்சாவளியைக் கொண்டுள்ளனர்).
# பானுசாலி

## தொழில்

பானுசாலிகள் முக்கியத் தொழிலாக விவசாயம் உள்ளது.
# பானுசாலி

## மதம்

பானுசாலிகள் தங்கள் குலப்பெயர்கள் / குடும்பப்பெயர்களின்படி வெவ்வேறு குலதெய்வங்களை வணங்குகிறார்கள். இவர்கள் இந்து மத பழக்கவழக்கங்களையும் நம்பிக்கைகளையும் பின்பற்றுகிறார்கள். இவர்கள் வீர் தாதா ஜாஷ்ராஜை வணங்குகிறார்கள். லோஹானாஸைப் போலவே, இவர்கள் தங்கள் சமூகத்தைச் சேர்ந்தவர் என்று கூறுகிறார்கள். பானுசாலிகள் முக்கியமாக ஹிங்லாஜை வழிபடுகிறார்கள். இவர்களின் முக்கிய கோயிலான ஹிங்குலாஜ் மாதா சக்தி பீடக் கோயில் இவர்களின் மூதாதையர் வாழ்ந்த பலுச்சிசுத்தானில் உள்ளது.
- ஜெய் பானுசாலி, இந்தியத் தொலைக்காட்சி நடிகர்
- கிசோர் பானுசாலி, இந்திய நகைச்சுவை நடிகர்
- சித்தார்த் பானுசாலி, இந்திய யூடியூபர்
- வினோத் பானுசாலி, நிறுவனர் - *பானுசாலி ஸ்டுடியோஸ் லிமிடெட் (பிஎஸ்எல்) & ஹிட்ஸ் இசை*
- பவின் பானுசாலி, இந்திய நடிகர்
- மருத்துவர் தவல் ஜி பானுசாலி, நியூயார்க் நகரத்தில் உள்ள தோல் மருத்துவர்
# செர்னாவா

**செர்னாவா** (*Chernava*)(குறுந்தொகை: **Chernavushka**; ) என்பவர் உருசிய நாட்டுப்புறக் கதைகளில், மோர்ஸ்கோய் ஜாரின் (கடல் ஜார்) மகள் (அல்லது, சில பதிப்புகளின்படி, மருமகள்),. இதே பெயரில் ஆற்றின் ஆவி மற்றும் ஆளுமை குறிப்பிடப்படுகிறது. இவர் ஒரு கடற்கன்னி. இவருடைய தலை மற்றும் மேல் உடல் மனிதனுடையது. அதே சமயம் கீழ் உடல் ஒரு மீனின் வால் போன்றது. செர்னாவா சட்கோவின் காவியத்தில் தோன்றியதன் மூலம் பிரபலமானவர்.
# செர்னாவா

## *சட்கோவில்*

சட்கோ *பைலினாவில்*, செர்னாவா 900 தேவதைகளில் ஒருவராகத் தோன்றுகிறார். அரண்மனையில் பணிப்பெண்ணாக பணிபுரியும் சிறிய, சுறுசுறுப்பான மற்றும் இளம் பெண் என்று விவரிக்கப்படுகிறார். மோர்ஸ்கோய் ஜார் சட்கோவுக்கு ஒரு புதிய மணமகளை வழங்கியபோது, சாட்கோ செர்னாவாவை அழைத்துச் சென்று அவர் அருகில் படுத்துக் கொண்டார். இவர்களது திருமண இரவில் இவளை சாட்கோ தொடவில்லை. சாட்கோ அசந்து தூங்கிக் கொண்டிருந்தபோது, செர்னாவா நதியாக மாறி, மனித உலகிற்குச் சேவையாற்றச் சென்றார். செர்னாவா ஆற்றின் கரையில் எழுந்தது தனது முதல் மனைவியுடன் மீண்டும் இணைந்தார்.
# செர்னாவா

## *சட்கோவில்*

### நூல் பட்டியல்

-  
-  
-
# உமன்புக்சு

**உமன்புக்சு** (*Womanbooks*) என்பது நியூயார்க் நகரத்தின் மன்ஹாட்டனில் உள்ள ஒரு பெண்ணிய புத்தகக் கடையாகும். இது 1975-ல் எலனார் பாட்செல்டர், கேரின் இலண்டன் மற்றும் பேபி ரோமெரோ-ஓக் ஆகியோரால் நிறுவப்பட்டது. 1987-ல் இந்த கடை மூடப்படும் வரை பெண்கள் கற்கவும் பெண்கள் குறித்து தகவல் சேகரிக்கவும் ஒரு பாதுகாப்பான இடத்தை வழங்கியது. *உமன்புக்சு* நியூயார்க் நகரத்தில் உள்ள இரண்டாவது பெண்ணிய புத்தகக் கடையாகும். மேலும் இது அனைத்துப் பெண்களுக்குமான முதல் புத்தகக் கடையாகும்.
# உமன்புக்சு

## வரலாறு

1973ஆம் ஆண்டு *நியூ வுமன்ஸ் சர்வைவல் கேடலாக்* மற்றும் ஒவ்வொரு சுற்றுப்புறத்திலும் ஒரு பெண்ணிய புத்தகக் கடை இருக்க வேண்டும் என்ற நம்பிக்கையால் ஈர்க்கப்பட்டு, எலினோர் பாட்செல்டர், கேரின் லண்டன் மற்றும் பேபி ரோமெரோ-ஓக் ஆகியோர் மார்ச் 1, 1975 அன்று *உமன்புக்சு* கடையினைத் திறந்தனர். பெண்கள் புத்தகக் கடைகளின் செயல்பாடு காரணமாகப் பெண்களுக்கான புத்தகங்கள் வளங்களை அணுகுவதை வலியுறுத்துவது மட்டுமல்லாமல், பெண்களை மையமாகக் கொண்டு செயல்படும் கடையாக இதனை நிறுவினர்.  
கிரீன்விச் கிராமத்தில் 1972-ல் திறக்கப்பட்ட *லாபிரிஸைத்* தொடர்ந்து, *உமன்புக்சு* 1975-ல் நியூயார்க் நகரத்தில் இரண்டாவது பெண்ணிய புத்தகக் கடையாக மாறியது. பேட்செல்டர், லண்டன் மற்றும் ரோமெரோ-ஓக் ஆகியோரும் வெவ்வேறு பின்னணியில் பெண்களை வரவேற்கும் புத்தக நிறுவனமாக இதை உருவாக்க விரும்பினர். எனவே, *உமன்புக்சு* நியூயார்க் நகரத்தில் முதல் பெண்ணிய புத்தகக் கடையாக மாறியது.  
மூன்று புத்தகப் பெண்கள் 1975-ல் தொடங்கியபோது, புத்தகக் கடையின் புத்தக தொகுப்பில் பெண்களைப் பற்றிய புத்தகங்கள் மிகக் குறைந்த அளவே இருந்தது. இவை சுமார் ஐந்து பெண்ணியப் பதிவுகளைக் கொண்டிருந்தது. எலினோர் பாட்செல்டர் ஒருமுறை *உமன்நியூஸ்* கட்டுரையில், "நாங்கள் என்ன செய்கிறோம் என்று எங்களுக்குத் தெரியவில்லை" என்று கூறினார். இவர்கள் தங்கள் வணிகத்தைப் பராமரிக்க ஒரு நாளைக்கு பதினெட்டு மணிநேரங்களைப் புத்தகக் கடையில் செலவழித்தனர். புத்தகக் கடை பெண்ணிய சமூகத்தில் மறுக்கமுடியாத வெற்றிகரமான மற்றும் செல்வாக்கு பெற்ற அதே வேளையில், ஒரு வணிகத்தை நடத்துவதற்கான தனிப்பட்ட, சமூக மற்றும் பொருளாதார அழுத்தங்கள் தோன்றின. இறுதியில் 1981-ல் தனது பங்குதாரர்களின் பங்குகளை கார்ன் லண்டன் வாங்கியதால் கடையின் உரிமை ஒருவர் வசமானது.
# உமன்புக்சு

## விருதும் வரவேற்பும்

"1982ஆம் ஆண்டில், பெண்களின் சமத்துவத்திற்கான அடிமட்ட பங்களிப்புகளை அங்கீகரிப்பதற்காக வுமன்புக்ஸ் சூசன் பி. அந்தோணி விருதைப் பெற்றது." *உமன்புக்சு* புத்தகக் கடை சமூகத்தால் பெரிதும் வரவேற்கப்பட்டது. எழுத்தாளர்கள், பதிப்பாளர்கள் மற்றும் வாடிக்கையாளர்களிடமிருந்து பாரிய ஆதரவைப் பெற்றது.  
*உமன்புக்சு* பல ஆண்டுகளாக வளர்ந்தது. 1985 வாக்கில், புத்தகக் கடையில் 6,000 தலைப்புகளில் புத்தகங்கள் இருந்தன. இவர்களின் "பத்திரிகைகளின் ஒரு பெரிய தேர்வு, லெஸ்பியன் நாவல்கள் மற்றும் இலக்கியங்களின் விரிவான தொகுப்பு, பெண்களின் படைப்புகள், பெண்கள் விளையாட்டு மற்றும் பெண்களின் ஆன்மீகம், வாடகை நூலகம், குழந்தைகள் பகுதி, பலவிதமான பதிவுகள், நகைகள், பொத்தான்கள், சுவரொட்டிகள், அட்டைகள் மற்றும் நாட்காட்டிகள் என அனைத்தும் பெண்களால் உருவாக்கப்பட்ட பெண்களுக்காக உருவாக்கப்பட்டவற்றுடன் செயல்பட்டது."  
கார்ன் லண்டன் 1985ஆம் ஆண்டில் *உமன்புக்சு* நடத்தி வந்தார். 1985ஆம் ஆண்டு கோடையின் போது மார்டிடா மைடென்ஸால் கையகப்படுத்தப்பட்டது.
# உமன்புக்சு

## விருதும் வரவேற்பும்

### அமைவிடம்

*உமன்புக்சு* முதல் நிலையம் மன்ஹாட்டனின் மேற்குப் பகுதியில், நியூயார்க் நகரின் 255 மேற்கு 92வது தெருவில் அமைந்துள்ளது. இவர்களின் முதல் இடம் நீண்ட காலம் நீடிக்கவில்லை, ஏனெனில் இந்த இடம் சிறியது. கடையினைக் கண்டுபிடிக்கக் கடினமாக இருந்தது. மேலும் வாடிக்கையாளர்கள் பெரும்பாலும் இக்கட்டிடத்தைச் சுற்றித் திரியும் ஆண்களால் துன்புறுத்தப்பட்டனர். ஒரு வருடத்திற்குப் பிறகு, இவர்கள் 201 மேற்கு 92வது தெருவில் ஒரு மூலைக்கு இடம்பெயர்ந்தனர். முந்தைய இடத்திலிருந்து ஒரு பகுதியினை மட்டுமே புதிய இடத்திற்கு மாற்றினர். புதிய கடை மிகப் பெரியதாகவும் வரவேற்பைப் பெற்றதாகவும் இருந்தது. வெளியில் தங்களுடைய சின்னத்துடன் கூடிய பெரிய சிவப்பு நிறப் பதாகையினைத் தொங்கவிட்டு, கடையை மேலும் பார்க்கும்படி செய்தார்கள்.
# உமன்புக்சு

## விருதும் வரவேற்பும்

### தாக்கங்கள் மற்றும் பங்களிப்புகள்

*உமன்புக்சு* பெரும்பாலும் "புத்தகக் கடையாக மாறு வேடமிட்ட பெண்கள் மையம்" என்று குறிப்பிடப்படுகிறது.<blockquote>"இது புத்தகங்களின் பெரும் சந்தை இல்லை. இது ஒரு புத்தகக் கடை போல் தோன்றினாலும், மாறு வேடமிட்ட பெண்கள் மையம்... சந்திக்கவும், அரட்டை அடிக்கவும், இணைக்கவும், வளங்களைப் பற்றித் தெரிந்து கொள்ளவும், அடைக்கலம் மற்றும் ஆறுதல் பெறவும் இது ஒரு சிறந்த இடம். இது பெண்கள் மற்றும் குழந்தைகளின் தேவைகளுக்கான முதல் இடமாகும். மேலும் அனைத்து பெண்களும் குழந்தைகளும் இங்கு வசதியாக இருப்பதாக நம்புகிறோம்"</blockquote>
# சஜரக்

**சஜரக்** (*Sajarak*) என்பது **சராய்கி அஜ்ராக்** என்றும் அழைக்கப்படுகிறது. இது பாக்கித்தானின் தெற்கு பஞ்சாபில் பெரும்பாலும் காணப்படும் கட்டையாலச்சடித்தல் எனும் தனித்துவமான வடிவமாகும். இது சராய்கி கலாச்சாரம் மற்றும் மரபுகளின் அடையாளமாக மாறியுள்ளது. மார்ச் 6 அன்று, சராய்கி பண்பாட்டுத் தினம் கொண்டாடப்படுகிறது.
# சஜரக்

## விளக்கம்

சஜரக்கின் தோற்றம் சராக்கிகளிடையே சர்ச்சைக்குரியதாக இருந்தாலும், பெரும்பாலானவர்கள் இதை அஜ்ரக்கின் ஒரு வடிவமாகக் கருதுகின்றனர்.  
சஜரக் என்பது பாக்கித்தானின் சிந்துவில் காணப்படும் கட்டையாலச்சடித்தல் முறையில் நெசவு செய்யப்பட்ட சால்வைகள் மற்றும் ஓடுகள் ஆகும். இவை பாக்கித்தானின் சிந்துவில் காணப்படுகிறது.  
சஜாரக்கை சரைகிஸ்தான் மற்றும் சரக்கி மக்களின் அடையாளமாக உள்ளது. சஜ்ரக் ஆண்களுக்குப் பெருமையினையும் மரியாதையினையும் தருவதோடு பெண்களைப் பெருமைப் படுத்துவதாக உள்ளது. சராய்கி மக்கள் தங்கள் விருந்தினர்களுக்கு விருந்தோம்பலின் பகுதியாக அஜ்ரக்கை வழங்குகிறார்கள்.  
இந்த சால்வைகள் முத்திரைகள் மூலம் கட்டையாலச்சடித்தல் முறையினைப் பயன்படுத்திச் செய்யப்பட்ட சிறப்பு வடிவமைப்புகள் மற்றும் வடிவங்களைக் காட்டுகின்றன. இந்த வடிவங்களை உருவாக்கும் போது பயன்படுத்தப்படும் பொதுவான வண்ணங்கள் நீலம், சிவப்பு, கருப்பு மற்றும் பச்சை ஆகியவை. சராக்கி பண்பாட்டில் வெளிர் நீல நிறம் அதிகமாகப் பயன்படுகிறது. சஜராக் பெரும்பாலும் வெளிர் நீல நிறத்திலும் சில நேரங்களில் நீல நிறத்திலும் இருக்கும். வெளிர் நீல நிறம் மற்ற அஜ்ராக்களில் தனித்துவமாக்குகிறது. சராக்கி தேசியவாதிகள் சஜாரக்கை வடிவமைத்தனர். சிந்தி அஜ்ராக் நீண்ட காலத்திற்கு முன்பு பயன்படுத்தப்பட்டது. சிலர் இதை சராய்கி அஜ்ராக் என்று அழைக்கிறார்கள், ஆனால் பெரும்பான்மையானவர்களுக்கு "சஜரக்" என்ற பெயர் தான் தெரியும்.
# சஜரக்

## மேலும் பார்க்கவும்

- சரைகி சல்வார் உடைகள்
# அஞ்சனா சின்கா

**அஞ்சனா சின்கா** (*Anjana Sinha*) என்பவர் ஆந்திரப் பிரதேசத்தைச் சேர்ந்த இந்தியக் காவல் பணியில் 1990-தொகுதி அதிகாரி ஆவார். இவர் தற்போது காவல்துறைத் தலைவராக மத்திய தொழிற்சாலை பாதுகாப்புப் படையில் இந்திய அரசாங்கத்தின் பிரதிநிதியாக உள்ளார். மேலும் ஐதராபாத்தில் உள்ள தேசிய தொழிற்சாலை பாதுகாப்பு அகாதமியின் இயக்குநராகவும் பணியாற்றுகிறார்.
# அஞ்சனா சின்கா

## கல்வி

சின்கா தில்லி பல்கலைக்கழகத்தில் உள்ள லேடி ஸ்ரீ ராம் கல்லூரியில் வரலாற்றில் இளங்கலை பட்டம் பெற்றார். இவர் ஜவகர்லால் நேரு பல்கலைக்கழகத்தில் முதுகலைப் பட்டத்தையும், பொதுக் கொள்கையில் நிபுணத்துவத்துடன் பெங்களூர், இந்திய மேலாண்மை கழகத்தில் முதுகலை வணிக மேலாண்மை கல்வியினையும் முடித்தார். இவர் பிராட்ஃபோர்ட் பல்கலைக்கழகத்தில் அமைதி காத்தல் மற்றும் பன்னாட்டுத் திறன் கட்டமைப்பில் ஐக்கிய இராச்சியத்தின் வெளிநாட்டு மற்றும் பொதுநலவாய அலுவலகத்தால் நிதியளிக்கப்பட்ட செவனிங் உதவித்தொகையைப் பெற்றார்.
# அஞ்சனா சின்கா

## பணி

கூடுதல் காவல்துறை இயக்குநர் பதவியிலிருந்த சின்கா 2016ஆம் ஆண்டில் ஆந்திரப் பிரதேச அரசால் குறிப்பாக மாநிலத்தில் பெண்களுக்கு எதிரான குற்றங்களைக் கையாள்வதற்காக நியமிக்கப்பட்டார். சின்கா தனது மாநில தொகுப்பிலிருந்து மத்திய அரசுக்குப் பிரதிநிதித்துவம் பெற இரண்டு முறை விண்ணப்பித்தார், முதலில் 3 சனவரி 2016 அன்றும், மீண்டும் 26 திசம்பர் 2017 அன்றும் விண்ணப்பம் செய்தார். இவர் தற்போது ஐதராபாத்தில் உள்ள தேசிய தொழில்துறை பாதுகாப்பு அகாதமியின் இயக்குநராக பணிபுரியும் மத்திய தொழில்துறை பாதுகாப்புப் படையில் மத்திய பிரதிநிதியாக காவல்துறைத் தலைவர் பொறுப்பில் உள்ளார்.
# அர்வா டாமன்

**அர்வா டாமன்** ( *Arwa Damon*; பிறப்பு: செப்டம்பர் 19, 1977) ஒரு அமெரிக்கப் பத்திரிகையாளர் ஆவார். இவர் சமீபத்தில் இசுதான்புல்லைத் தளமாகக் கொண்ட சிஎன்என் தொலைக்காட்சியின் மூத்த சர்வதேச நிருபராக இருந்தார். 2066இல் சிஎன்என்-ல் சேருவதற்கு முன்பு, 2033 முதல் சுதந்திர எழுத்தாளராக மத்திய கிழக்கைப் பற்றிய தகவல்களை வழங்கி வந்தார் .சிரியாவிலிருந்து அகதிகளாக வரும் குழந்தைகளுக்கு மருத்துவ சிகிச்சை அளிக்கும் *ஐஎன்ஏஆர்ஏ* என்ற மனிதாபிமான அமைப்பின் தலைவர் மற்றும் நிறுவனர் ஆவார்.